[{"text_idx": "#000006", "text": "Gwirfoddolwyr yn gwella gwasanaethau mamolaeth"}, {"text_idx": "#000008", "text": "Mae gwirfoddolwyr yn cysylltu a\u0302 chymunedau amrywiol i wella gwasanaethau i famau a babanod ym mwrdd iechyd Aneurin Bevan."}, {"text_idx": "#000009", "text": "Grw\u0302p o famau a darpar famau yw Babi (Birth and Bump Improvement) sy\u2019n cwrdd a\u0302 staff o wasanaethau mamolaeth Bwrdd Iechyd Prifysgol Aneurin Bevan i rannu profiadau, rhoi adborth ac awgrymu gwelliannau i\u2019r gwasanaeth."}, {"text_idx": "#000022", "text": "Fel rhan o\u2019u rolau, mae gwirfoddolwyr yn mynychu\u2019r fforwm Babi ar-lein yn rheolaidd, gan ddod a\u0302 mewnwelediadau, pryderon a lleisiau o\u2019u cymunedau amrywiol."}, {"text_idx": "#000023", "text": "Mae Emma a chydweithwyr o\u2019r gwasanaethau mamolaeth hefyd yn mynychu, sy\u2019n golygu y gellir clywed ac ymateb i broblemau ar unwaith, mewn amgylchedd cyfeillgar sy\u2019n seiliedig ar ymddiriedaeth a diben cyffredin."}, {"text_idx": "#000024", "text": "\u2018Mae gweithio gyda fforwm Babi yn werthfawr tu hwnt i ni\u2019 meddai Emma. \u2018Rydyn ni wedi gallu gwneud llawer o welliannau i\u2019r gwasanaethau. Mae rhai menywod wedi teimlo mor unig yn ystafelloedd sengl y ward mamolaeth, er enghraifft, ac rydyn ni wedi dod o hyd i ffyrdd o fynd i\u2019r afael a\u0302 hynny.\u2019"}, {"text_idx": "#000025", "text": "\u2018Rydyn ni\u2019n cael mewnwelediadau cyson sy\u2019n bwysig iawn i fydwragedd eu deall, fel y rhesymau diwylliannol pam y gallai fod ofn gweithwyr proffesiynol ar fenywod, neu pam mae rhai menywod yn cysylltu mwy o ymyrraeth feddygol a\u0302 gofal iechyd gwell\u2019."}]